Campionato Sammarinese di Calcio
Campionato Sammarinese di Calcio on San Marino jalgpalliliiga. Liigas mängivad San Marino kõik aktiivsed klubid, kokku 16 võistkonda. Võistkondadel ei ole eraldi kodustaadione, mängud peetakse San Marino kaheksal jalgpallistaadionil. Alates 1986. aastast on San Marino meistriks tulnud 12 klubi. Enim kordi on võitnud Tre Fiori (8 võitu). UEFA koefitsiendi järgi on San Marino liiga Euroopa jalgpalli kõrgliigade seas kõige nõrgem.